En ganske stor (ca. 17 millimeter), noe avlang, brunlig bladbille. Kroppen er litt pæreformet. Antennene er litt tykke og spoleformede, litt kortere enn hode + pronotum. Hodet er rektangulært, fasettøynene er ganske små pg sitter på hodets forhjørner. Pronotum er trapesformet, mye smalere enn dekkvingene. Dekkvingenes er noe utvidete bakover, med kraftige punktrader. Beina er mørke, ganske slanke.